Rikunarita-ORG/Wikinium huggingface dataset:
# Gamman-feeshan

Ta'n PlayStation 2 coontit myr y console gamman-feeshan smoo creckit, lesh ny smoo na 155 unnidyn er nyn greck.
Paitçhey cloie gamman-feeshan er y chonsole gamman-feeshan GameCube.
Ta **gammanyn-feeshan** çheet er gammanyn lectraneagh ta cloiet er scaailan, lheid as scaailan çhellooishan, taishbyneyr co-earrooder, saaseyn laue, ny saaseyn king da rieughid hoyllee.

Shymmey shaanrey dy ghammanyn-feeshan t'ayn, goaill stiagh gammanyn paart-chloie, gammanyn gunneraght, as ardaneyryn.

Ta gammanyn-feeshan ry-gheddyn er CDyn, DVDyn ny myr jeelaad bun-earrooagh. Va ram gammanyn-feeshan ry-gheddyn er cartooseyn keayrt. She console yn ennym ta currit er y taase ta ymmydit dy chloie gammanyn-feeshan 'sy valley. Shymmey console as co-earrooder thie t'ayn, as v'ayn, son dy chloie gammanyn-feeshan. Ta'n Atari 2600 ayns ny 1970yn as y Sega Master System as y Nintendo Entertainment System ayns ny 1980yn coontit mastey ny chied chonsoleyn. Ta Xbox Series X lesh Microsoft, PlayStation 5 lesh Sony, as Nintendo Switch lesh Nintendo coontit mastey ny king s'noaee. Y console smoo creckit v'ayn rieau, she yn PlayStation 2 lesh Sony.

Ta sleih elley cloie gammanyn-feeshan er co-earrooderyn, as t'ad enmyssey ny gammanyn-feeshan shen gammanyn PC, gammanyn CP, ny gammanyn co-earrooder. Cha nel gammanyn noa er ny lhiassaghey dy mennick da ny consoleyn shinney, agh ta gammanyn console goll er co-eiyrt da co-earrooderyn persoonagh (jeeagh er co-eiyrtagh). T'eh shen lhiggey dooin gammanyn da shenn chonsoleyn y chloie er co-earrooderyn chammah's gammanyn va jeant da co-earrooderyn ny lomarcan.

Foddee sleih cloie gammanyn-feeshan shooylagh boayl erbee. Foddee gammanyn-feeshan ve jeelaadit er saaseyn shooylagh, myr adsyn ta gobbraghey lesh coryssyn obbree lheid as iOS ny Android. Shymmey gamman ta ry-gheddyn er shooylee, as ta kuse jeu gymmydey co-eiyrtagh shooylagh da gammanyn veih consoleyn. Ansherbee, cha nel dagh gamman-feeshan da'n cho-earrooder persoonagh ny da'n chonsole ry-gheddyn er shooylee ny er yn iPad/ iPod/boayrdag.

Ta cloiederyn gamman-feeshan enmyssey co-hirraghyn spoyrtyn lectraneagh, ny spoyrtyn-L myr aa-gherrid.

## Imraaghyn

## Kianglaghyn magh

* "Bibliography: books about videogames", liorish y çheshaght ronsee Rangagh da gammanyn-feeshan *Ludoscience*
* The Virtual Museum of Computing (VMoC) (er ny hashtey er 10 Jerrey Fouyir 2014)
# Ellanyn Ashmore as Cartier

Soiaghey Ellanyn Ashmore as Cartier
She thalloo Austrailagh as daa phossan dy ellanyn tropickagh 'sy Cheayn Injinagh Hiar **Ellanyn Ashmore as Cartier** ny **Thalloo Ashmore as Cartier** (Baarle: *Territory of Ashmore and Cartier Islands*). T'ad nyn soie çheu heear hwoaie veih'n Austrail as çheu yiass veih'n ellan Indoneeshagh Rote. Ta ny h-ellanyn 199.45 kilomeaderyn kerrinagh er eaghtyr, earroo ta goaill stiagh 114,400 m² jeh thalloo çhirrym, lesh y chooid elley jeant seose jeh ushtey.

|  |  |
| --- | --- |
|  | *She bun ta'n art shoh.* Cur rish, *son foays y yannoo da Wikipedia.* |
# Yn Rhine

| Y Rhine |
| --- |
|  Awin-tragh ny Rhiney |
| **Moir** | Rein Anteriur/Vorderrhein ec Tomasee, Surselva, Graubünden, yn Elveeish |
| **Inver** | Mooir Hostyn, Y Çheer Injil |
| **Çheeraghyn awintragh** | Yn Elveeish Yn Iddaal Liechtenstein Y Ghermaan Y Rank Lucsemburg Y Velg Y Çheer Injil |
| **Lhiurid** | 1,230 km |
| **Lhiggey magh meanagh** | 2,900 m3/s |
| **Dreeym ushtey** | 185,000 km2 |

Ta'n **Rhine** (Germaanish: *Rhein*, Frangish: *Rhin*, Ollanish: *Rijn*, Walloonish: *Rén*, Limburgish: *Rien*, Sursilvanish: *Rein*, Sutsilvanish as Surmiranish: *Ragn*, Rumantsch Grischun, Valladerish, as Puterish: *Rain*, Iddaalish: *Reno*, Germaanish Alemaanagh: *Rhi(n)* goaill stiagh Alsaasish/Germaanish Alemaanagh Injil, Ripuarish, Çhengaghyn Franconagh Injil: *Rhing*, Ladjyn: *Rhenus*) coontit myr fer jeh ny h-awinyn smoo 'syn Oarpey. Ta moir yn awin soit ayns cantoon Graubünden 'syn Elveeish ayns shiar yiass ny Sleityn Alpagh Elveeishagh as ta'n awin jannoo seose ny joaraghyn eddyr yn Elveeish as Liechtenstein, eddyr yn Elveeish as yn Austeyr, eddyr yn Elveeish as y Ghermaan as eddyr y Rank as y Ghermaan, as, eisht, t'ee roie my hwoaie trooid Çheer ny Rhiney 'sy Ghermaan as 'sy Çheer Injil roish my vel eh lhiggey stiagh ayns Mooir Hostyn.

|  |  |
| --- | --- |
|  | *She bun ta'n art shoh.* Cur rish, *son foays y yannoo da Wikipedia.* |
# Asserbajaanish

| Asserbajaanish |
| --- |
| Azərbaycan dili (Romanagh) آذربایجان دیلی (Pershagh-Arabagh) |
|  |
| Dooghyssagh ayns |  Yn Asserbajaan  Yn Eeraan  Yn Çhorshey  Yn Roosh  Y Chassaghstaan  Yn Teer  Yn Earack  Yn Turkee  Yn Turkmenistaan  Yn Ookraan  Yn Oosbeckistaan |
| Loayreyderyn dooghyssagh | 20–30 millioon |
| Kynney çhengey | Turkagh
* Oghussagh
	+ **Asserbajaanish**
 |
| Staydys oikoil |
| Çhengey oikoil ayns |  Yn Asserbajaan (Asserish Hwoaie)  Yn Earack (Asserish Yiass) - çhengey ardjynagh (fo'n ennym *Turkmen*)  Yn Roosh - ayns Pobblaght ny Dagestaan. |
| Coadyn çhengey |
| ISO 639-1 | `az` |
| ISO 639-2 | `aze` |
| ISO 639-3 | `aze` – coad ooilley-ghoaillagh Coadyn neurheynnagh: `azj` – Asserish Hwoaie `azb` – Asserish Yiass |
| Linguasphere | mastey 44-AAB-a |

She macro-hengey ee **Asserbajaanish** (**Azərbaycanca**, **Azərbaycan türkcəsi**, **Azərbaycan dili**). T'ee mastey çhengaghyn Turkagh ny h-Aishey heear yiass , as t'ee goll er loayrt ec ny h-Asserbajaanee. Ta faggys-mooinjerys eddyr ish as Turkish, Qashqaish as Turkmenish.

## Imraaghyn

|  |  |
| --- | --- |
|  | *She bun ta'n art shoh.* Cur rish, *son foays y yannoo da Wikipedia.* |
# Yn Deherree

Pryssoonee 'sy sleih-champ ayns Buchenwald.
Y raad yiarn gys y cleih-champ baaish ayns Auschwitz II (Birkenau).
She **yn Deherree** ny **yn Ooilley-lostey** (Ewnish: השואה, *HaShoah*, "cragh"; Ewdish: חורבן, *Churben* ny *Hurban*, veih "traartys" y Ewnish) yn ard-ghunverys ny kynney-ghunverys jeh mysh shey millioonyn dy Ewnyn car y Nah Chaggey Dowanagh. She corys dunverys oardreilagh lesh pohlldey yn steat va'n Deherree as eh er ny stiurey ec Adolf Hitler as y Partee Natseeagh er feie yn thalloo va fo cosh ny Germaanee Natseeagh. Roish yn Deherree va ny smoo na nuy millioonyn dy Ewnyn cummal 'syn Oarpey agh va mysh daa hreen jeu marrooit. Hooar un villioon dy phaitçhyn Ewagh, daa villioon dy vraane Ewagh as tree millioonyn d'ir Ewagh baase 'sy Deherree.

Ta scoillaryn ennagh garganey dy lhisagh ard-ghunverys ny Giffagyn as adsyn as neu-vondeishyn oc dy ve coontit 'sy cheeayllaght, as ta fir elley gra dy lhisagh yn enmys shen goaill stiagh dunveryssyn Natseeagh elley, goaill stiagh pryssoonee caggee Hoveidjagh, seyraanee Pholynnagh as Hoveidjagh, as homocheintee. Ta ny h-earrooyn s'jerree, veih tuittym yn Unnaneys Soveidjagh, cur sannish dy hooar eddyr 10 as 11 villioon dy heyraanee as dy phryssoonee baase ec laueyn ny Natseeyn.

Keim er cheim er haghyr yn dowilghreim as yn ard-ghunverys. Ren y reiltys Natseeagh cur leighyn er bun ram bleeantyn roish toshiaght y Nah Chaggey Dowanagh as dean ny leighyn shen, Leighyn Nuremburg er lheh, ny h-Ewnyn y ghoaill magh ass y çheshaght hivoil. Ren y lught reill cur sleih-champyn er bun raad v'eh er ny pryssoonee obbraghey myr sleabyn derrey hooar ad baase fo'n jeeigeyrys ny yn aacheoid. Traa ren y Ghermaan cur stiagh er thallooyn noa 'syn Oarpey Hiar, ren sur-unnidyn fo'n ennym *Einsatzgruppen* ard-ghunvarroo Ewnyn as noidyn politickagh fo feddanyn gunn. Ren ny pooaraghyn Natseeagh eignaghey er ny h-Ewnyn as ny Giffagyn çheet ry-cheilley as cagliaghey ayns ghettoyn ro-lhieent roish yn arraghey jeu liorish traenyn lught dys sleih-champyn baaish raad, my row ad foast bio, v'ad currit gy baase ayns shamyryn gas. Va laue ec dagh crouw jeh rheynneydys y Ghermaan ayns losteeaght y Deherree.

|  |  |
| --- | --- |
|  | *She bun ta'n art shoh.* Cur rish, *son foays y yannoo da Wikipedia.* |